

 Anexă

 la Hotărârea nr. 147/2023

**ACORD DE COLABORARE**

Având în vedere prevederile:

* art. 173 alin. (1) lit. d) și e), alin. (5) lit g) și alin. (7) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
* art. 1, art. 2, art. 3 alin. (1) și art. 19 din Legea privind organizarea și funcționarea Jandarmeriei Române nr. 550/2004, cu modificările și completările ulterioare;
* Regulamentului european nr. 679/2016 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a Directivei 95/46/CE (Regulament general privind protecția datelor);

și având la bază principiile parteneriatului, colaborării și respectului reciproc,

**JUDEŢUL CLUJ**, unitate administrativ teritorială, cu sediul în municipiul Cluj-Napoca, Calea Dorobanților, nr. 106, județul Cluj, cod de identificare fiscală 4288110, cont RO 06TREZ21624510220XXXXX deschis la Trezoreria Municipiului Cluj-Napoca, reprezentat în conformitate cu dispozițiile articolului 109, alin. (1) din OUG nr. 57/2019 privind Codul administrativ, cu modificările și completările ulterioare, coroborat cu prevederile art. 45 alin. (1) din Regulamentul de organizare și funcționare al Consiliului Județean Cluj aprobat prin HCJ nr. 170/2020, republicată, **prin Președintele Consiliului Județean Cluj, Alin Tișe,**

şi

**INSPECTORATUL DE JANDARMI JUDEŢEAN „ALEXANDRU VAIDA VOEVOD" CLUJ** cu sediul în Cluj-Napoca, str. Năvodari nr. 15, tel. 0264595513, fax 026459784, e-mail contact @jandarmeriaardeleana.ro, CUI 4305946, cont bancar RO 32 TREZ 2165005XXX006898, prin reprezentantul legal, inspector șef. Colonel Maxim Cristian,

denumite în continuare părți, au convenit încheierea prezentului ACORD, astfel:

**Capitolul I**

**Obiectul Acordului**

**Art. 1** Prezentul ACORD reglementează modul de folosire a  spaţiului II din imobilul - Cabana Salvamont Băişoara, de către INSPECTORATUL DE JANDARMI JUDEŢEAN „ALEXANDRU VAIDA VOEVOD" CLUJ în vederea exercitării activităţiilor specifice în zonele montaneastfel cum sunt menționate în art. 19 al (1) lit. e) din Legea privind organizarea și funcționarea Jandarmeriei Române nr. 550/2004, cu modificările și completările ulterioare;

**Capitolul II**

**Activități desfășurate de Județul Cluj prin Consiliul Județean Cluj**

**Art. 2.** În cadrul colaborării, Județul Cluj prin Consiliul Județean Cluj pune la dispoziția INSPECTORATULUI DE JANDARMI JUDEŢEAN „ALEXANDRU VAIDA VOEVOD" CLUJ- spaţiul II din imobilul - Cabana Salvamont Băişoara în vederea exercitării activităţiilor specifice în zonele montane, respectiv pentru executarea, de misiuni de menţinere a ordinii publice pentru prevenirea şi descoperirea infracţiunilor în staţiuni montane şi pe trasee turistice din zona acestora, prin patrule de jandarmi**.**

**Art. 3**. Spaţiului II din imobilul - Cabana Salvamont Băişoara se afla în proprietatea publica a Județului Cluj/ evidențele financiar contabile și în inventarul mijloacelor fixe întocmit la nivelul SPJ Salvamont Salvaspeo Cluj, entitate (serviciu public) aflată în subordinea Consiliului Județean Cluj, cu valoarea de inventar de 35.845,00 lei.

**Art. 4.** Spaţiul se va pune la dispoziție în stare normală de folosinţă, utilităţile-instalatiile de încălzire, sanitare, apă-canalizare şi electrice fiind în stare de funcţionare respectiv, …………………………………...……………

**Capitoul III**

**Activități desfășurate de Inspectoratul de Jandarmi Judeţean „Alexandru Vaida Voevod" Cluj**.

**Art. 5.** În cadrul colaborării, INSPECTORATUL DE JANDARMI JUDEŢEAN „ALEXANDRU VAIDA VOEVOD" CLUJ va folosi spaţiul II din imobilul - Cabana Salvamont Băişoara, pus la dispoziție de Județul Cluj prin Consiliul Județean Cluj, în vederea exercitării activităţiilor specifice în zonele montaneastfel cum sunt menționate în art. 19 alin. (1) pct. e) din Legea privind organizarea și funcționarea Jandarmeriei Române nr. 550/2004, cu modificările și completările ulterioare.

**Art 6.** Din momentul predării imobilului, se transferă toate obligaţiile fiscale ale acestuia în conformitate cu legislaţia în vigoare.

**Art. 7.** Inspectoratul de Jandarmi Judeţean „Alexandru Vaida Voevod" Cluj preia imobilul în stare normală de folosinţă, utilităţile-instalatiile de încălzire, sanitare, apă-canalizare şi electrice fiind în stare de funcţionare respectiv, …………………………………...……………………..…….....................................

**Art. 8.** Contractele pentru furnizarea utilităţilor se transferă către Inspectoratul de Jandarmi Judeţean „Alexandru Vaida Voevod" Cluj.

**Art. 9.** Se predau următoarele documente (daca este cazul)......................................................................................................................................................................................................

**Capitoul IV**

**Modalități de colaborare**

**Art. 10** În vederea realizării obiectivelor stabilite prin prezentul ACORD, comunicarea între părți se va realiza în scris, electornic sau prin alte mijloace de comunicare, cu periodicitatea impusă de dinamica situației operative, precum și activitățile specifice întreprinse în acest domeniu.

**Art. 11** Modul de colaborare și direcțiile de urmat pentru acțiunile/ măsurile următoare în ceea ce privește îndeplinirea activităților desfășurate în conformitate cu prezentul ACORD vor face obiectul unor analize periodice.

**Art. 12** În situația în care, în urma analizelor periodice menționate la art. 11, se ajunge la concluzia necesității unei modificări a prezentului acord, aceasta se va realiza prin aplicarea art. 14 alin.(1).

**Capitoul V**

**Dispoziții finale**

**Art. 13. (1)** Prezentul ACORD intră în vigoare la data semnării de către ambele părți, fiind valabil pentru o perioadă de 5 ani.

**(2)** În lipsa unei notificări prealabile efectuată de oricare dintre părți cu cel puțin 15 zile înainte de expirarea valabilității acestuia, ACORDUL se prelungește, de drept, în mod succesiv, cu câte 1 an.

**Art. 14. (1)** Orice modificare și/sau completare a prezentului ACORD va fi realizată de părți, de comun acord, prin încheierea unui act adițional, cu respectarea procedurilor interne specifice fiecărei părți.

**(2)** Părțile semnatare se angajează ca orice impediment survenit în aplicarea prezentului ACORD să fie notificat în timp util celeilalte părți, iar remedierea acestuia să fie făcută având la bază consulatarea reciprocă și dialogul bilateral constructiv.

**Art. 15.** Cu ocazia predării primirii spațiului se va incheia proces verbal de predare primire.

Prezentul ACORD, semnat azi \_\_\_\_\_\_\_\_\_\_\_\_\_\_\_\_ a fost încheiat în două exemplare originale, câte unul pentru fiecare parte.

|  |  |
| --- | --- |
|  JUDEȚUL CLUJCONSILIUL JUDEȚEAN  | INSPECTORATUL DE JANDARMI JUDEŢEAN „ALEXANDRU VAIDA VOEVOD" CLUJ  |

 PREȘEDINTE inspector șef. Colonel Maxim Cristian

 Alin TIȘE

 AVIZAT PENTRU LEGALITATE AVIZAT PENTRU LEGALITATE

 **Contrasemnează:**

 **PREŞEDINTE, SECRETAR GENERAL AL JUDEŢULUI,**

 Alin Tișe Simona Gaci